b'\n_START_ARTICLE_\nMahmoud al-Mabhouh\n_START_SECTION_\nBakgrunn\n_START_PARAGRAPH_\nMabhouh ble utdannet til bilmekaniker og han hadde tretten s\xc3\xb8sken, og var selv far til fire barn. I 1970, sluttet han seg til Det muslimske brorskapet.\n_START_SECTION_\nHamas\n_START_PARAGRAPH_\nI 1986 ble Mabhouh arrestert av israelske sikkerhetsstyrker for besittelse av en rifle. Det var f\xc3\xb8rst etter denne l\xc3\xb8slatelsen at han for alvor ble involvert i Hamas. Mabhouh skal ha uttalt at han kledte seg ut som ortodoks j\xc3\xb8de for \xc3\xa5 unng\xc3\xa5 oppmerksomhet fra israelsk etterretningsvesen og overv\xc3\xa5kning. al-Mabhouh var en av grunnleggerne av Izz ad-Din al-Qassam-brigadene, et milit\xc3\xa6re datterselskap av Hamas. Som operativ i al-Qassam brigadene var Al-Mabhouh involvert i flere v\xc3\xa6pnede aksjoner rettet mot Israel og j\xc3\xb8diske bosetninger, blant annet med bortf\xc3\xb8ring og drap av to israelske soldater i 1989. _NEWLINE_I de senere \xc3\xa5r, var det antatt at al-Mabhouh hadde en viktig rolle med \xc3\xa5 skaffe v\xc3\xa5pen til al-Qassam-brigadene. al-Mabhouh skal ha overlevd to attentatfors\xc3\xb8k, den f\xc3\xb8rste var en bilbombe, den andre fant sted i Beirut i 2009 og involverte bruk av gift som gjorde ham bevisstl\xc3\xb8s i 30 timer. Al-Mabhouh ble mistenkt av Israel for \xc3\xa5 v\xc3\xa6re involvert i smugling av v\xc3\xa5pen og eksplosiver inn i Gaza. Han tilbrakte mesteparten av 2003 i egyptisk fengsel. Han hadde blitt arrestert og l\xc3\xb8slatt flere ganger av Israel. _NEWLINE_I 2010 ble det p\xc3\xa5st\xc3\xa5tt at al-Mabhouh hadde spilt en n\xc3\xb8kkelrolle i en hemmelig forbindelse mellom Hamas p\xc3\xa5 Gazastripen og Revolusjonsgarden i Iran. _NEWLINE_P\xc3\xa5 tidspunktet for hans d\xc3\xb8d, var Mahmoud al-Mabhouh \xc3\xb8nsket arrestert av israelske, egyptiske og jordanske myndigheter, og var hovedsakelig bosatt i Syria. Den 19. januar 2010, ble Al-Mabhouh drept p\xc3\xa5 hans eget rom p\xc3\xa5 et fem-stjerners hotell i Dubai etter \xc3\xa5 ha sjekket inn p\xc3\xa5 hotellet samme ettermiddag. Han hadde ankommet landet tidligere p\xc3\xa5 dagen fra Syria under et alias og brukte ett av hans mange pass. I utgangspunktet trodde myndighetene i Dubai al-Mabhouh hadde d\xc3\xb8dd av naturlige \xc3\xa5rsaker. En rettsmedisinsk rapport fastslo at Mabhouh f\xc3\xb8rst var blitt lammet av en injeksjon hurtigvirkende muskelavslappende medisiner, f\xc3\xb8r han ble kvalt med en pute. Politiet i emiratet Dubai, der al-Mabhouh ble drept, hevder at drapet ble utf\xc3\xb8rt av leiemordere fra det israelske Mossad. _NEWLINE_Han skal p\xc3\xa5 forh\xc3\xa5nd ha blitt forfulgt av minst 11 personer mistenkt for \xc3\xa5 v\xc3\xa6re agenter fra det israelske Mossad, som bar falske eller ulovlig innhentede pass fra ulike vestlige land. Mabhouh var p\xc3\xa5 reise uten livvakter, og skal ha v\xc3\xa6rt p\xc3\xa5 vei til Bangkok p\xc3\xa5 tidspunktet for hans d\xc3\xb8d. Hans levninger ble fraktet til Damaskus for begravelse. Den 17. februar 2010 nektet det israelske utenriksministeren Avigdor Lieberman \xc3\xa5 bekrefte eller avkrefte noen israelske involvering i mordet. Fotografiene av 11 av de mistenkte morderne ble lagt til Interpols liste over mest etters\xc3\xb8kte personer.'